FI Euroopan unionin virallinen lehti C 338/162

KERTOMUS

Euroopan huumausaineiden ja niiden väärinkäytön seurantakeskuksen tilinpäätöksestä varainhoitovuodelta 2009 sekä keskuksen vastaukset

2010/C 338/28

SISÄLLYS

Kohta Sivu JOHDANTO … 1–2 163 TARKASTUSLAUSUMA … 3–12 163 TALOUSARVIO- JA VARAINHALLINTOA KOSKEVAT HUOMAUTUKSET … 13–14 164 Taulukko … 165 Keskuksen vastaukset … 167

JOHDANTO

1. Euroopan huumausaineiden ja niiden väärinkäytön seurantakeskus (jäljempänä ’keskus’) perustettiin 8 päivänä helmikuuta 1993 annetulla neuvoston asetuksella (ETY) N:o 302/93 (1). Lissabonissa sijaitsevan keskuksen päätehtävänä on kerätä tietoja huumausaineista ja niiden väärinkäytöstä sekä laatia ja julkaista puolueettomia, luotettavia ja vertailukelpoisia tietoja eurooppalaisella tasolla. Tietojen avulla on tarkoitus analysoida huumekysyntää ja sen vähentämiseen tähtääviä keinoja sekä yleisesti huumekauppaan liittyviä ilmiöitä (2).

2. Keskuksen talousarvio oli varainhoitovuonna 2009 yhteensä 14,7 miljoonaa euroa, kun se edellisenä varainhoitovuonna oli 15,1 miljoonaa euroa. Keskuksessa työskenteli vuoden lopussa 78 henkilöä, joka oli saman verran kuin edellisenä vuonna.

12. Jäljempänä esitettävät huomautukset eivät aseta tilintarkastustuomioistuimen lausumia kyseenalaiseksi.

TALOUSARVIO- JA VARAINHALLINTOA KOSKEVAT HUOMAUTUKSET

13. Keskus siirsi varainhoitovuonna 2009 seuraavalle varainhoitovuodelle osaston 2 (hallintomenot) määrärahoja 339 000 euroa (26 prosenttia); määrästä 250 000 euroa liittyi lähinnä vuoden 2010 toimia varten tehtyihin sitoumuksiin, joihin liittyen ei ollut suoritettu lainkaan maksuja. Mahdollisia seuraavalle varainhoitovuodelle tehtäviä määrärahasiirtoja varten olisi otettava käyttöön asianmukaiset ohjeet ja menettelyt, joiden avulla siirtojen määrä saataisiin rajattua vähimmäismäärään, joka vielä tarvitaan varainhoitovuoden sitoumusten kattamiseen. Toimia koskevaa ohjelmasuunnittelua ja seurantaa olisi lisäksi parannettava siirtojen määrän vähentämistä silmällä pitäen.

14. Käännöskeskuksen johtokunta päätti jakaa uudelleen osan kertyneestä ylijäämästään, minkä seurauksena seurantakeskus sai joulukuussa 2009 käännöskeskukselta 177 976 euron suuruisen määrän. Kyseessä ei ollut takaisinmaksu, joten määrä olisi pitänyt palauttaa komissiolle sen antamien ohjeiden mukaisesti. Määrällä maksettiin sen sijaan lisää käännöspalveluita, jolloin seurantakeskuksen talousarviossa vahvistettu enimmäismäärä ylittyi; lisätalousarviota ei kuitenkaan esitetty.

Tilintarkastustuomioistuimen jaosto IV on tilintarkastustuomioistuimen jäsenen Igors LUDBORŽSin johdolla hyväksynyt tämän kertomuksen Luxemburgissa 14. ja 16. syyskuuta 2010 pitämässään kokouksessa. Tilintarkastustuomioistuimen puolesta Vítor Manuel da SILVA CALDEIRA presidentti

Taulukko Euroopan huumausaineiden ja niiden väärinkäytön seurantakeskus (Lissabon) Perussopimuksen mukainen unionin toimivalta Keskuksen toimivaltuudet sellaisina kuin ne on määritelty 12 päivänä joulukuuta 2006 annetussa Euroopan parlamentin ja neuvoston asetuksessa (EY) N:o 1920/2006 Hallinto Seuranta-keskuksen resurssit vuonna 2009 (vuoden 2008 tiedot suluissa) Tuotteet ja palvelut vuonna 2009 (vuoden 2008 tiedot suluissa) Unioni täydentää huumausaineiden aiheuttamien terveyshaittojen vähentämiseen tähtäävää jäsenvaltioiden toimintaa, johon kuuluu tiedotus- ja ehkäisemistoimia. (Euroopan unionin toiminnasta tehdyn sopimuksen 168 artiklan 1 kohta) Tavoitteet Toimittaa unionille ja sen jäsenvaltioille faktapohjaisia, puolueettomia, luotettavia ja vertailukelpoisia tietoja unionin tasolla huumausaineista ja niiden väärinkäytöstä ja niiden seurauksista. Seurantakeskuksen tulisi keskittyä työssään seuraaviin ensisijaisiin aloihin: 1) Huumausainetilanteen seuranta sekä uusien suuntausten, erityisesti sekakäyttöön liittyvien suuntausten seuranta 2) ongelmien ratkaisemiseksi toteutettavien toimien seuranta ja parhaista käytännöistä tiedottaminen 3) uusiin psykoaktiivisiin aineisiin liittyvien riskien arviointi ja sellaisen järjestelmän ylläpito, jonka avulla voidaan nopeasti vaihtaa tietoja 4) sellaisten välineiden kehittäminen, joiden ansiosta jäsenvaltioiden on helpompi valvoa ja arvioida kansallista politiikkaansa ja komission valvoa ja arvioida unionin politiikkaa. Tehtävät — Kerätä ja analysoida tietoja — parantaa tietojen vertailumenetelmiä — levittää tietoja — tehdä yhteistyötä eurooppalaisten ja kansainvälisten elinten ja järjestöjen sekä kolmansien maiden kanssa — havaita uudenlaista kehitystä ja muuttuvia suuntauksia. 1 — Hallintoneuvosto Muodostuu yhdestä kunkin jäsenvaltion edustajasta, kahdesta komission edustajasta ja kahdesta Euroopan parlamentin nimeämästä riippumattomasta asiantuntijasta. Hyväksyy toimintasuunnitelman, yleisen toimintakertomuksen ja vahvistaa talousarvion. 2 — Johtaja Hallintoneuvosto nimittää johtajan komission ehdotuksen perusteella. 3 — Tieteellinen komitea Antaa lausuntoja. Koostuu enintään 15 tunnetusta tiedemaailman edustajasta, jotka hallintoneuvosto nimittää heidän saavutustensa perusteella sen jälkeen, kun on julkaistu kiinnostuksenilmaisupyyntö. Hallintoneuvosto voi myös nimittää laajennettuun tiedekomiteaan asiantuntijapaneelin uusia psykoaktiivisia aineita koskevan riskin arvioimiseksi. 4 — Ulkoinen tarkastus Tilintarkastustuomioistuin. 5 — Vastuuvapauden myöntävä viranomainen Parlamentti myöntää vastuuvapauden neuvoston suosituksesta. Talousarvio 2008 14,72 miljoonaa euroa (15,06 miljoonaa euroa), joista unionin tuki 97,44 % (93,61 %). Henkilöstö 31.12.2009 Henkilöstötaulukossa 82 (82) virkaa joista täytettyjä: 78 (78) + 26 (26) muuta tointa (ylimääräisten toimihenkilöiden sopimukset, sopimussuhteiset toimihenkilöt ja tilapäistyöntekijät) Yhteensä 104 (104) henkilöstön jäsentä, joiden tehtävät jakaantuvat seuraavasti: operatiiviset tehtävät: 62,5 (62) hallinnolliset tehtävät ja tietotekninen tuki: 30 (32) sekalaiset tehtävät: 11,5 (10) Verkko Seurantakeskus huolehtii ”huumausaineita ja niiden väärinkäyttöä koskevasta eurooppalaisesta tietoverkosta” (Reitox), jonka avulla kerätään ja vaihdetaan tietoja. Verkko yhdistää kansalliset huumausainetietoverkot, jäsenvaltioissa olevat alan erityiskeskukset ja seurantakeskuksen kanssa yhteistyössä toimivien kansainvälisten järjestöjen tietojärjestelmät. Julkaisut — Vuosiraportti huumeongelmasta Euroopan unionissa; (23 (23) kieliversiota; julkaisu ja interaktiivinen internetsivusto) — Selected issues (englanninkielinen, 2 (3) painosta, julkaisu, yhteenvedot 23 kielellä) — tilastotiedote ja interaktiivinen internetsivusto, joka sisältää yli 350 (350) taulukkoa ja 100 (100) kaaviota — yleinen toimintakertomus (ilmestyy vuosittain englanninkielisenä) — Drugnet Europe -tiedote (englanninkielinen, 4 (4) painosta) — Drugs in Focus (toimintapoliittinen tilannekatsaus) – 2 (1) painosta, 25 kieliversiota — EMCDDA Scientifique Monograph – 1 (1), englanninkielinen — EMCDDA Insights – 1 (3), englanninkielinen — EMCDDA aihealuekohtaiset julkaisut – 4 (0) — Yhteisjulkaisut – 1, englanninkielinen; 1, 23 kieliversiota (0). — Drug profiles – 3 uutta (5) ja 11 päivitettyä (6), englannin-, ranskan- ja saksankielisinä — teknisiä ja tieteellisiä selvityksiä sekä artikkeleita ja tieteellisiä yhteenvetoja 23 (53) — tieteelliset lausunnot: 22 (0). — tietojen keruu-, validointi-, taltiointi- ja hakujärjestelmä (Fonte). Muut internetsivustot Euroopan huumausaineiden ja niiden väärinkäytön keskuksen julkisen internetsivuston perustaminen/päivittäminen/sisällön tuottaminen: — maakatsaukset — – huumausainehoitoa koskevat selvitykset — Euroopan huumausaineita koskeva oikeustietokanta — arviointivälinepankki — parhaiden käytäntöjen portaali (huumekysynnän vähentämistoimia koskevien tietojen vaihto) — aihealuekohtaiset sivustot — julkaisutietokanta. Esitteet: 1 englanninkielinen; 1, 25 kieliversiota (6) Mediatuotteet: 145 (177) eri tuotetta, 12 lehdistötiedotetta (joista 5 julkaistiin 23 eri kielellä) ja 6 englanninkielistä tiedotetta Osallistuminen kansainvälisiin konferensseihin/kokouksiin: 174 (203) Teknisten ja tieteellisten kokousten järjestäminen: 29 (35). Lähde: Keskuksen toimittamat tiedot.

KESKUKSEN VASTAUKSET 13. Siirretyt määrärahat vastaavat kahta prosenttia EMCDDA:n talousarvion kokonaissitoumuksista vuonna 2009. Tämä luku osoittaa tilanteen parantuneen suhteessa edelliseen vuoteen, koska siirtojen määrä on 25 prosenttia pienempi verrattuna määrärahoihin, jotka siirrettiin vuoden 2008 talousarvion II osastosta. Osa siirretyistä määrärahoista on sitoumuksia, joihin vaikuttivat EMCDDA:n muutto uusiin tiloihin, minkä johdosta osa hankinnoista ja talousarviotapahtumat myöhästyivät ja ne voitiin toteuttaa vuoden 2009 viimeisellä neljänneksellä. EMCDDA on ryhtynyt toimenpiteisiin määrärahasiirtojen vähentämiseksi edelleen. 14. EMCDDA:n varainhoitoasetuksen 19 artiklan e kohdan ja aikaisempien vuosien käytäntöjen mukaisesti EMCDDA on käyttänyt käännöskeskukselta saamansa määrärahat (177 976 euroa) sisäisenä käyttötarkoitukseen sidottuna tulona, jonka perusteena olivat aikaisemmin suoritetut maksut. Edellä mainitut määrärahat olivat heti käytettävissä ja ne käytettiin tekstien kääntämiseen vuonna 2009 tehtyjen käännössuunnitelmien mukaan. Ottaen huomioon, että kyseinen asia koskee useita EU-virastoja, EMCDDA on tulevaisuudessa valmis toimimaan tämän asian osalta yhteisen lähestymistavan mukaisesti.

(1) EYVL L 36, 12.2.1993, s. 1. Asetus ja siihen tehdyt tarkistukset kumottiin 12 päivänä joulukuuta 2006 annetulla Euroopan parlamentin ja neuvoston asetuksella (EY) N:o 1920/2006 (EUVL L 376, 27.12.2006, s. 1).

(2) Taulukossa esitetään tiedoksi yhteenveto seurantakeskuksen vastuualueista ja toiminnoista.

(3) Tilinpäätökseen on liitetty mukaan varainhoitovuoden talousarvio- ja varainhallintoa koskeva selvitys, jossa muun muassa annetaan tiedot määrärahojen täytäntöönpanoasteesta sekä esitetään yhteenveto budjettikohtien välisistä määrärahasiirroista.

(4) Tilinpäätös sisältää taseen, tuloslaskelman, rahavirtalaskelman, oman pääoman muutoksia koskevan laskelman sekä tilinpäätöksen liitteet, joihin sisältyy kuvaus keskeisistä tilinpäätöksen laatimisperiaatteista ja muut liitetiedot.

(5) Selvitys talousarvion toteuttamisesta sisältää talousarvion toteutumalaskelman liitteineen.

(6) EYVL L 248, 16.9.2002, s. 1.

(7) Komission asetus (EY, Euratom) N:o 2343/2002, annettu 19 päivänä marraskuuta 2002 (EYVL L 357, 31.12.2002, s. 72), 33 artikla.

(8) Asetus (EY, Euratom) N:o 2343/2002, 38 artikla.

(9) Erillisvirastojen tilinpäätöksiä ja kirjanpitoa koskevat säännöt on esitetty asetuksen (EY, Euratom) N:o 2343/2002 VII osaston 1 luvussa. Asetusta on viimeksi muutettu 9 päivänä heinäkuuta 2008 annetulla asetuksella (EY, Euratom) N:o 652/2008 (EUVL L 181, 10.7.2008, s. 23). Säännöt on liitetty sellaisenaan keskuksen varainhoitoasetukseen.

(10) Kansainvälinen tilintarkastajaliitto (International Federation of Accountants, IFAC) ja ylimpien tarkastuselinten kansainväliset standardit (International Standards of Supreme Audit Institutions, ISSAI).

(11) Tilinpäätös laadittiin 22. kesäkuuta 2010 ja tilintarkastustuomioistuin vastaanotti sen 6. heinäkuuta 2010. Lopullinen tilinpäätös, joka on konsolidoitu komission tilinpäätökseen, julkaistaan Euroopan unionin virallisessa lehdessä viimeistään päättynyttä varainhoitovuotta seuraavan varainhoitovuoden marraskuun 15 päivänä. Lopullinen tilinpäätös esitetään sivustoilla http://www.emcdda.europa.eu/html.cfm/index115776EN.html ja www.emcdda.europa.eu.